Et pots posar en contacte 
amb nosaltres als 
C.S.A Can Vies i Hamsa. 

93 442 62 53 

Butlletí contrainformatiu de la vila de Sants. 


Còctels molotov contra el Centre Social de Sants 


Havien rebut amenaces feixistes per la seva participació a 1’acampada del 12 d'octubre. 


Sants.- S'apropa el Dia Nacional en la convocatòria d'una gran 
de Espana, el 12 d'octubre, i pa- acampada pel dia onze a la ma- 
ral·lelament l'activitat dels grups teixa plaça que els feixistes amb 

feixistes augmenta. Es ben cone- la intenció d'acabar d'una vegada 

gut que aquest dia d'exaltació amb la manifestació ultradreta- 
espanyolista és aprofitat per dife- na. Un dels principals problemes 
rents sectors retrògrads per mos- de la iniciativa era el permís, 

trar els seus rancis ideals: desfi- però ja a l'estiu el Districte de 

lades, ofrenes, mítings, misses... Sants-Montjuic va concedir el 
Des de feia 17 anys la plaça dels dret a utilitzar la plaça les dates 

Països Catalans era el lloc esco- indicades. Sense dubte, ha estat 

llit per l'extrema dreta de la ciu- una bona notícia. La Plataforma 
tat per a celebrar el seu Homena- ha anat prenent força i compta 
je a la bandera. El present any, amb la participació de nombro- 

però, sembla que la història can- ses persones a títol individual i 

viarà: com hem informat en ante- col.lectius:Favb, Papers per Tot- 

riors burxes, la creació de la Pla- hom, Mapafs, Hamsa, Can Vies, 

taforma Cívica per un 12 Centre Social de Sants,... 

d'octubre en llibertat ha derivat »pàgina 2 



Persiana del CSS ennegrida pel foc dels còctels molotov. 


La nova okupació de La Bordeta ja està amenaçada 


La propietat inutilitza les finques del voltant sense permís d’obres. 


La Bordeta. -Des del 5 d’agost 
existeix al barri un nou espai alli¬ 
berat al barri. Una vintena de per¬ 
sones van acompanyar en cerca¬ 
vila les okupants dels dos 
immobles, els números 13 i 15 
del carrer Gavà , un destinat a 
vivenda i l’altre, una antiga fàbri¬ 
ca de cinc pisos, a centre social. 
Van batejar la casa amb el nom de 
Les Bruixes. Durant l’okupació, 
es va repartir l’octaveta que 
transcribim a Pinterior. Des del 
primers moments, el veïnat va 
informar que part de l’illa de 
cases havia estat adquirida per 
una gran immobiliària que a cop 
de talonari havia buidat les 
vivendes, i que al setembre 
començarien les obres d’enderro¬ 
cament. De fet, les okupants 
havien detectat una persona que 
les estava controlant, sense arri¬ 
bar a saber amb quin motiu. Just 
al mes d’okupar, el dimarts cinc 
de setembre, van aparèixer dos 
individus que venien de part de la 
propietat i que anaven acompan¬ 
yats d’uns paletes. Van dirigir-se 
a la gent que es trobava a la casa i 
els van dir que havien de marxar 
l’endemà ja que vindrien les mà¬ 
quines a enderrocar. , , 

Un paleta destrossant el sostre de la fàbrica adjacent a Les Bruixes. 


El Moviment de 
Resistència Global 


CONVOCA UNA 
SETMANA D’ACCIÓ 
DIRECTA CONTRA LA 
55 a CIMERA DE L’FMI 
i el Bm a Praga a 

FINALS DE SETEMBRE 
»>pàgina 6-7 


Set persones del 
barri són jutjades 
per l’okupació 
de Can Blanco i 
La Morada 

Les 3res festes 
alternatives 
transcorren 
amb èxit durant 
cinc dies a la 
plaça de Sants 

La burxa 


El districte autoritza V acampada antifeixista 

Jordi Clausell (Secretariat d’Entitats) equipara feixistes i antifeixistes. 


L’incendi no es 
va propagar a 
l’interior del local 

(ve de la portada) 

Precisament, aquest últim col¬ 
·lectiu, un dels principals prota¬ 
gonistes, el CSS, va rebre una 
trucada anònima a finals d'agost 
que va ser recollida pel contesta- 
dor. Es podien escoltar comenta¬ 
ris com aquests: “sois unos hijos 
de puta, os vamos a matar a 
todos, el 12 de octubre nos vere- 
mos, estàis todos muertos, viva 
Franco, arriba Espana”. Com 
és habitual en casos com aquest, 
les amenaces no van rebre molta 
atenció. Però la matinada del 
diumenge 10, de les paraules es 
va passar als fets: uns descone¬ 
guts van llençar 4 còctels molo- 
tov contra l'aparador del Centre 
Social, al n°30 del carrer Olzine- 
lles. No es van produir danys 
d'importància ja que la persiana 
va impedir que el foc trenqués el 
vidre. Total, l'entrada sucarrima- 
da i un cotxe que estava davant 
amb la roda i la porta cremades. 
Les flames van ser apagades per 
la mateixa gent que en aquell 
moment es trobava a l'interior 
del local. Una mica més tard van 
aparèixer els bombers i la poli¬ 
cia. Com és de suposar, aquesta 
última va dedicar atenció míni¬ 
ma pels fets i van indicar al pro¬ 
pietari del cotxe que es presen¬ 
tés a comissaria per denunciar 
les destrosses. Curiosament, 
quan va anar-hi, una de les pre¬ 
guntes que li van fer va ser si 
coneixia que al Centre Social 
s'hi feien activitats polítiques. 


Un cotxe aparcat davant el CSS 
també va ser afectat pel foc. 


Tot i que només ha estat de mane¬ 
ra verbal, i no existeix cap paper 
en ferm, fonts de la Plataforma 
Cívica per un 12 d’Octubre en 
Llibertat han rebut les garanties 
del Districte de que es permetrà 
de realitzar els actes programats 
pels dies 11 i 12 d’octubre. A 
pesar de que els permisos per a la 
realització de manifestacions po¬ 
lítiques són concedits per Dele¬ 
gació de Govern, els actes prepa¬ 
rats són més aviat de caràcter 
lúdic i cultural, com per exemple 
concerts musicals, un correfoc i 
una actuació castellera, i T auto¬ 
rització, per tant, és competència 
municipal, A pesar d’això, i per 
garantir totes les possibilitats de 
celebrar l’acampada, membres de 
la Plataforma es presentaran el 
12 de setembre (dia que comença 
el plaç legal per demanar el per¬ 
mís, i quan aquesta redacció ja 


estarà tancada) a Delegació de 
Govern per demanar també el 
permís de manifestació. Per tal 
de donar força a aquesta deman¬ 
da i evitar una negativa (tal com 
va passar amb l’acampada anti¬ 
militarista del maig) la gent de la 
Plataforma comptarà amb el su¬ 
port de conegudes personalitats 
de la música i el cinema. 

Per altra banda, diferents diaris 
van publicar el 6 de setembre un 
comunicat conjunt del Secreta¬ 
riat d’Entitats de Sants, Hosta- 
francs i La Bordeta, la Unió 
d’Entitats de Zona Franca i la 
Coordinadora d’Entitats de Poble 
Sec, respaldats per tots els partits 
polítics amb representació al 
Districte, en el que demanaven la 
prohibició de l’acte ultra per ser 
un acte xenòfob i produir insegu¬ 
retat ciutadana; defensant rto no¬ 
més la no celebració de l’acte a 


Sants, sinó en qualsevol lloc pú¬ 
blic. Fonts no oficials han fet 
arribar a La Burxa que la intenció 
de Jordi Clausell (president del 
Secretariat d’Entitats) seria im¬ 
pedir la celebració de qualsevol 
acte, equiparant així feixistes i 
antifeixistes i responsabilitzant 
l’organització de l’acampada a 
“okupes i autodenominats anti¬ 
feixistes”, desmereixent una Pla¬ 
taforma Cívica que agrupa a més 
de trenta entitats del barri i Bar¬ 
celona, incloses SOS Racisme, la 
FAVB o els Castellers, i la majo¬ 
ria d’elles adherides al Secreta¬ 
riat que ell presideix. Concreta¬ 
ment, el diari El País del 6 de 
setembre publica la següent frase 
textual de Clausell: “Per això 
volem insistir davant la delegada 
en que prohibeixi qualsevol acte 
durant aquesta data 



La presència dels feixistes va aixecar la ira als carrers del barri. 


Concentració solidària amb els manifestants antitaurins detinguts a Girona 


Dimecres trenta d'agost, prop 
d'una cinquantena de person¬ 
es vàren concentrar-se a la 
Plaça de Sants amb l'objectiu 
de denunciar la brutal repres¬ 
sió viscuda a Girona en els 
darrers temps. El passat vint- 
i-tres d'agost fou desallotjat el 
Casal Popular "Les Tines", set 
persones van resultar ferides 
com a conseqüència de l'ac¬ 
tuació dels Mossos d'Esqua¬ 
dra, diverses/os joves van pa¬ 


tir persecussions i amenaces 
durant els dies posteriors al 
desallotjament i, fins i tot, una 
persona fou detinguda acusa¬ 
da d'atemptat a l'autoritat. 
Després de passar tota la nit a 
les dependències policials 
dels Mossos, el detingut va 
prestar declaració davant del 
jutge i, hores més tard, fou 
posat en llibertat sota la con¬ 
dició de presentar-se davant 
lajusticia quinzenalment. 


Arran de la penúltima mani¬ 
festació antitaurina celebrada 
a Girona, tres persones són 
denunciades, dos de les quals 
ni van participar en la mani¬ 
festació, en un intent d'esta¬ 
blir una situació d'alarma per 
part dels cossos repressius de 
la Generalitat de Catalunya. 
El vint-i-set d'agost es convo¬ 
ca una nova manifestació an¬ 
titaurina, cinc persones són 
detingudes i varies contussio- 


nades. L'assemblea local de 
la vila de Sants de Maulets 
convocà a la concentració on 
els i les manifestants tallaren 
la carretera de Sants durant 
un quart d'hora i distribuiren 
octavetes denunciant l’escala¬ 
da repressiva a Girona i mos¬ 
trant el seu suport a la lluita 
antitaurina com a tradició re¬ 
pugnant, forana i vergonyosa. 





I_I 

Cal anar més enllà en la lluita contra el feixisme (2) 

Neo-liberalisme i crisi de l'esquerra tradicional 


Per a explicar el feixisme de 
sectors de les classes popu¬ 
lars, ens serà d’utilitat enten¬ 
dre els recents canvis econò¬ 
mics i polítics. A nivell 
econòmic, és a partir del 90 
que els governs accentuen les 
polítiques neoliberals d’afebli¬ 
ment de l’estat de benestar. 
Flexibilitat del mercat de tre¬ 
ball, precarietat laboral, atur, 
temporalitat, incertesa en la 
relació laboral, reducció de 
pensions i subsidis, privatitza- 
cions, etc, seran exigències 
empresarials adoptades sub- 
missament pels governs de 
torn. Contextos de precarietat 
i inseguretat de sectors relle- 
vants dels i les assalariades 
que provoquen malestar, ex¬ 
pressat no com anteriorment - 
de manera col tectiva i contra 
l’empresari-, sinó que la pre¬ 
carietat comporta la individu¬ 
alització de la relació laboral i 
la competitivitat entre iguals, 
generant violència -simbòlica 
o física- cap als més febles i 


Aquest any va començar amb for¬ 
ça el curs judicial per als i les nos¬ 
tres veïnes que okupen cases a- 
bandonades, tant per denuciar 
l’especulació urbana com per a- 
conseguir una vivenda digna. 
Concretament les persones que 
van habitar la casa coneguda com 
Can Blanco (desallotjada el 15 de 
juny de 1999 després de deu 
mesos de resistència) i les noies 
que van viure al carrer Tenor Mas- 
sini a La Morada van ser jutjades 
respectivament el dilluns 4 de 
setembre i el dimecres 6. Pel pri¬ 
mer cas, la fiscalia (sempre d’ofi¬ 
ci) demanava 120.000 pessetes de 
multa per cada una de les cinc per¬ 
sones acusades, commutables per 
60 dies de presó; la celebració de 
la vista es va allargar durant més 
de tres hores, i es va celebrar pràc¬ 
ticament a porta tancada, ja que la 
sala concedida per la jutgessa 


els diferents. Així, l'autorita¬ 
risme dels “pelats de barri” és 
fruit de la precarietat laboral 
que pateixen, però també d’al¬ 
guna cosa més. 

Hem d’analitzar la situació 
també des d’una perspectiva 
estrictament política. Ens tro¬ 
bem en un context on les es¬ 
querres han optat clarament 
per unes estratègies de canvi 
únicament institucional i de 
caràcter reformista. Els sindi¬ 
cats majoritaris, els partits so¬ 
cialistes i comunistes, han a- 
bandonat des de ja fa massa 
temps les polítiques de base 
als barris populars i s’han de¬ 
dicat a fer únicament política 
de despatx. Paral ·lelament, i 
d’ençà de la transició, el po¬ 
der ha anat promovent una 
progressiva desarticulació del 
teixit social antagonista. Inte¬ 
grant les oposicions moder¬ 
ades (subvencions, cooptació 
de liders), criminalitzant els 
moviments assemblearis que 


pretenen mantenir la seva au¬ 
tonomia, debilitant en definiti¬ 
va aquells contrapoders col¬ 
·lectius que es podien oposar 
a les agressions capitalistes, 
desprestigiant finalment les 
alternatives cap a relacions 
socials més justes. En l’actu¬ 
alitat, quins referents polítics 
han quedat per a la gent dels 
barris empobrits? Qui planta 
cara a la desigualtat? 

La precarietat laboral intensi¬ 
ficada per les polítiques neo¬ 
liberals, la imposició de l'indi¬ 
vidualisme com a model de 
comportament dominant, la 
renúncia de l’esquerra institu¬ 
cional a la transformació re¬ 
al,... formen un combinat ex¬ 
plosiu que ja està donant 
resultats a la ultradreta euro¬ 
pea. Le Pen, Àustria, Suissa, 
Alemanya,... aquells que an¬ 
teriorment votaven als partits 
comunistes estan votant a la 
ultradreta. Si davant dels nous 
reptes socials les esquerres 


no ofereixen propostes 
valentes i participatives, les 
solucions fàcils de l’ultradreta 
aconseguiran més adhesions. 

I ja se sap que en contextos 
de crisi, les solucions dures 
són les que aconsegueixen 
més suport social. 

És per tots aquests motius 
que la voluntat d'erradicar el 
perill del feixisme ha d’anar 
més enllà. Hem d’analitzar 
globalment el context social 
per tal d’augmentar la potèn¬ 
cia de les nostres línees d’ac¬ 
ció. Pensem que per a exor¬ 
citzar la possibilitat del 
feixisme, s’ha d’augmentar 
el benestar del conjunt de la 
població, frenar les tendèn¬ 
cies dualitzadores del mod¬ 
el econòmic neoliberal, i 
encaminar-nos cap al repar¬ 
timent de la riquesa produï¬ 
da socialment, avançar cap 
a la democràcia econòmica i 
la justicia social. 


verses. De moment s’està a l’es¬ 
pera de la sentència. Durant el 
segon judici el jutge es va mos¬ 
trar molt més receptiu, arribant a 
desplaçar-se fins a la casa, que 
encara (dos anys i mig després 
del desallotjament) continua a- 
bandonada, encara que el propi¬ 
etari va remodelar la façana per 
tal de dissimular-ne el seu deteri¬ 
orament; en aquest cas, els propi¬ 
etaris van testificar que ells en¬ 
cara utilitzaven una casa plena de 
runa, sense instal·lació d’aigua o 
llum i inhabitable totalment, tal 
com van demostrar un video real¬ 
itzat el mateix dia de l’okupació i 
el peritatge d’una tècnica urba¬ 
nística de l’ajuntament; per raons 
d’horari les conclusions finals 
van quedar ajornades fins al 18 
de setembre. Durant la celebració 
de les dues vistes un nombrós 
grup de persones es van concen¬ 
trar als passadissos i a les portes 
del jutjats per solidaritzar-se amb 
els acusats i acusades, i exigir-ne 
l’absolució. 


Set veïns i veïnes jutjades per okupar dues cases 

Dues concentracions van donar suport als i les okupants de Can Blanco i La Morada. 



Ramon Boix, propietari de Can Blanco sortint del judici. 

impossibilitava l’entrada de pú- d’obres, però que havien incom- 

blic. Les i els acusats van insistir plert el tracte. Per altra banda els 

en el seu dret constitucional a propietaris de Boix Beceit SA 

gaudir d’un lloc on viure i van (amos de la finca), que acudien en 

al·legar que havien acordat amb la qualitat de testimonis, van negar 

immobiliària propietària que es en unes contradictòries declara- 

podrien mantenir a la casa fins cions l’existència del pacte, tot i 

que aquesta tingués els permisos que si que hi havien hagut con- 

Les Festes Alternatives, tot un èxit 

Es consoliden com una part imprescindible de les Festes Maiors de Sants. 


Les Festes Alternatives 2000 van 
resultar tot un èxit. Aquest era el 
tercer any que s'organitzaven, i 
com al 1999, van millorar en rela¬ 
ció a l'any anterior. Va ser un bon 
exemple de festí popular: en un 
mateix espai es van combinar 
música, borratxeres i diversió amb 
compromís i lluita; l'organització 
de les festes, assumida per les per¬ 
sones i col·lectius participants en 
l'Assemblea de barri, va funcionar 
força bé, sobretot si tenim en 
compte l'envergadura de les festes 
i la feina que comporta. Potser va 
faltar gent per a treballar, sobretot 
als torn matinals, els més durs i 
pesats. Enguany es pretenia millo¬ 
rar en infrastructura i en l'aspecte 
gastronòmic i es va aconseguir; a 
part de la barra, hi havia una carpa 
amb cadires i taules i una distri- 
buidora amb material alternatiu 
que va obrir cada dia. L'emplaça¬ 
ment va estar més iluminat i un 
espai que la resta de l’any és un 
racó sòrdid i brut va adquirir un 
aspecte radicalment diferent. Tam¬ 
bé es va potenciar el servei de cui¬ 
na, amb entrepans calents i freds i 
tapes variades a preus assequibles, 
una novetat laboriosa però agraï¬ 
da. La resposta popular va ser 
considerable: les Festes van rebre 
la visita de milers de persones, del 
barri i de fora del barri, que van 
gaudir bàsicament dels concerts 
que es van fer. Les Festes, però, 
van consistir en moltes més activi¬ 
tats, que van coincidir, més o 
menys, amb la programació dis¬ 
senyada (sempre amb la ja tradi¬ 
cional i característica impuntuali- 
tat). La traca inicial va patir un 
seriós retard degut a les dificultats 
en el muntatge de tot el tinglado, i 
és que a les onze encara no hi 
havia electricitat i 
la cuina no estava 
acabada. Però rà¬ 
pidament la cosa 
es va arreglar. El 
pregó, que és una 
d’aquelles activi¬ 
tats que sempre 
s’anuncien i mai es fan, va causar 
sensació entre el nombrós públic i 
va fer oblidar els problemes tèc¬ 
nics existents. Seguidament un 
elaborat sopar àrab amb té i pastes 
incloses va fer les delícies dels 
afamats assistents. Degut a la limi¬ 
tació horària, només es va poder 
passar el curt programat; i amb la 
panxa plena i el mam assegurat, 
van començar les Festes. 

La franja matinal de les Festes va 


ser protagonitzada per la gent més 
jove; els tallers de malabars, d’a¬ 
crobàcia i de pallassos van ser 
magistralment impartits per espe¬ 
cialistes que es van entregar en cos 


i ànima tant a les lliçons com a la 
festa. Els joves aprenents, no molt 
quantiosos però molt insistents, 
van agrair l’esforç realitzat. Junta¬ 
ment amb les resistents del torn 
matinal i algun que altre desfassat, 
formaven la fauna que als matins 
es podia trobar al pàrquing. «Eren 
les hores crítiques: la son, la ressa¬ 
ca i la calor, sobretot la calor. Des¬ 
prés d’un estiu relativament fresc, 
les Festes havien de coincidir amb 
els dies més calurosos dels últims 
quinze anys: fins a 37°C es va arri¬ 
bar. Als migdies, començava a 
aparèixer la primera gent. La 
Comissió de cuina engegava la 
maquinària gastronòmica i els 
dinars ajudaven a recuperar-se del 
dia anterior. La seva tasca va ser 
àmpliament re¬ 
coneguda. A la 
tarda, quan la 
xafogor co¬ 
mençava a 
minvar, s’ini¬ 
ciaven les acti¬ 
vitats. La pre¬ 
sentació del Mujeres 

Preokupando, la xerrada sobre la 
Transició i els videos sobre la glo- 
balització econòmica i dones 
immigrants van tenir una bona res¬ 
posta, i juntament amb les exposi¬ 
cions de l’Hamsa, el 12-0 i Praga 
2000, van ser les activitats que van 
donar el contingut social i comba¬ 
tiu que volem que prenguin les 
Festes. La franja nocturna, com és 
habitual, va ser la més concorregu¬ 


da i celebrada. Les previsions més 
optimistes es van veure desborda¬ 
des. DJ’s, grups de música i timba¬ 
lers van fer ballar la gent les cinc 
nits, que van caracteritzar-se per 


un bon ambient de festa major, 
trencat en diferents moments per 
la presència d’indesitjables. L’ac¬ 
tivitat més vibrant, però, va ser el 
Cercacarrers, una ruta per dife¬ 
rents carrers engalanats amb una 
parada a cadascun d’ells per fer un 
beure i amb l’es¬ 
pecial animació 
dels Timbals de 
l’Hamsa, sempre 
a l’alçada de les 
circumstàncies. 

El seguici va 
visitar els carrers 
Finlàndia, Sa¬ 
gunt, Tenor Mas- 
sini sud i nord. 

Riera d’Escuder, 

Alcolea de dalt i 
Galileu impro- 
vitzant al final de 
tot una parada a un conegut bar del 
barri, que no va dubtar en apun- 
tar.se al sarau. Finalment, la qua¬ 
rantena de persones que van parti¬ 
cipar van arribar eufòriques al 
recinte de les Festes, on poc des¬ 
prés començava la nit de flamen- 
co. Una altra activitat a destacar 
fou el correfoc protagonitzat per la 
Kaòtika, colla autòctona de dia¬ 
bles i diablesses, que va gaudir de 
la col·laboració dels timbals dels 
666. Tot i els ferits i els contusio¬ 
nats i la barra del bar a punt de ser 
arrassada per un allau humà que 
fugia del foc, van deixar un bon 
sabor de boca. Una altra de les 
activitats també va tenir un final 


tràgic: la presència d’una piscina 
tot el dissabte al mig del pàrquing i 
les ànsies bromístiques de la torba 
va fer que una de les víctimes de la 
típica remullada sorpresa patís un 
accident. Això si, el servei realit¬ 
zat durant tot el dia per la piscina 
va compensar en part el lamenta¬ 
ble succés. En fi, que les Festes 
van ser ben completes, hi va haver 
de tot. Inclús alguns aspectes ne¬ 
gatius, que intentaran sense cap 
mena de dubte ser solucionats el 
proper any. Per exemple la neteja 
dels voltants de l’espai; resulta 
lògic deduir que si un lloc on s’a¬ 
cumula molta gent no disposa de 
lavabos, les parets i els racons de 
l’entorn es convertiran en impro- 
vitzats objectius de pixades i altres 
marranades. Doncs aquesta és una 
lògica a la qual l’Ajuntament en¬ 
cara no ha arribat. De fet, quan 
l’organització de les Festes va 
demanar la presència de lavabos, 
la negativa del Districte va ser 
rotunda. I durant els dies d’activi¬ 
tats no van passar la manguera en 
cap moment. Es va improvitzar 
sobre la marxa un mínim servei de 
neteja que va alleugerir al veïnat 
de la ferum que impregnava els 
carrers de les rodalies. Un altre 
punt negatiu va ser la poca ver¬ 


semblança del programa realitzat 
per les Festes: poca o nul·la pun¬ 
tualitat, activitats que a última 
hora van fallar... O també les des¬ 
trosses al decorat del carrer Fin¬ 
làndia i a algun cotxe de la zona. O 
la presència de babosos i pesats 
diversos. Però bé, són coses per 
l’any que ve. Ja per últim fer espe¬ 
cial esment a la impressionant i 
inigualable demostració que l’úl¬ 
tim moment de festes, el diumenge 
al matí, va fer la gent de l’organit¬ 
zació, muntant una autèntica baca- 
nal a l’interior de la barra. A cop 
de ron i a ritme de discoteca es van 
gastar els últims cartutxos de les 
Festes. Fins l’any que ve. 


El Cercacarrers va 
ser l’activitat més 
vibrant de les festes 



Xerrada sobre els moviments socials durant la transició. 

Les Bruixes es van okupar 
el passat 5 d’agost 



La façana de Les Bruixes durant el dia de I’okupació. 


Les amenaces no van tenir Pefec- 
te esperat i no es va moure ningú. 
Sembla que un dels dos individus 
va anar a la comissaria del Dis¬ 
tricte a denunciar l’okupació. Els 
moments de tensió es van tornar 
a repetir el dijous set, quan els 
mateixos individus van tornar, 
aquest cop amb més paletes. Van 
entrar al número 15 i 17 del 
carrer Gavà i també a un parell 
d’edifici del carrer Cuyàs, que fa 
cantonada amb Les Bruixes. Els 


primers moments van ser d’in¬ 
certesa, ja que no se sabia fins on 
arribarien. No seria el primer cop 
que es produeix un desallotja¬ 
ment realitzat per matons a sou 
d’alguna empresa. L’enviat de la 
constructora, anomenada Sarrià 
2000, va assegurar que no entra¬ 
rien a les parts okupades, però no 
va ser així, ja que el número 15 
va ser arrassat pels malls i les 
piquetes dels paletes. De fet, les 
intencions de la propietat, la 


ReSScnyeS 



immobiliària Reimax SA, eren 
clares: inutilitzar els edificis del 
voltant de Les Bruixes per a que 
no podessin ser usades mai més. 
Com ho van fer? van trencar 
tabics, van destruir els sostres, 
van tapiar-ne l’accès; van foradar 
literalment l’edifici. L’espectacle 
va ser denigrant. A més, es dòna 
el cas que van fer-ho sense per¬ 
mís de cap tipus i entrant a una 
part sobre el qual hi ha un con¬ 
flicte legal que hauria de resoldre 
un jutge. Ara per ara, els i les 
okupants no pensen marxar i 
volen continuar les feines de 
rehabilitació de la vivenda. En 
canvi, el número 15 ha sofert 
danys que semblen irreparables. 


Tapiant les finques enrunades. 



“Les Bruixes, un nou 
espai alliberat al 
carrer Gavà 13-15” 


“La memòria se’ns amaga però la 

HISTÒRIA CONTINUA: SEGLES ENRERA, JA 
UNS POCS ACUMULAVEN EL PODER, LA 
RIQUESA, LA INFORMACIÓ PELS SEUS PRO¬ 
PIS INTERESSOS, PERÒ SEMPRE ES VAN TRO¬ 
BAR AMB UNA BOIRA DE DESCONTENTS I 
DESCONTENTES QUE, FUGINT DE L'OPRES¬ 
SIÓ, VAN CREAR MANERES DE VIURE, CON¬ 
VIURE, RELACIONAR-SE, INFORMAR-SE, 
CREAR... ALTERNATIVES A LES IMPOSADES 
DES DELS DIFERENTS FOCUS DE PODER. 
Així com les dones que van ser anome¬ 
nades BRUIXES VAN DESENVOLUPAR UNA 
FORMA DE VIDA AL MARGE DE LA CULTURA 
DOMINANT -AUTOGESTIONANT-SE A TRAVÉS 
DEL CONEIXEMENT I CONTACTE AMB LA 
NATURA, VIVINT AL MARGE DE LA SOCIETAT 
PATRIARCAL I RELIGIOSA, DESENVOLUPANT 
UN PENSAMENT CRÍTIC I PROPI I UNA 
RECERCA DE L’EQUILIBRI AMB LA NATURA-, 
NOSALTRES CREIEM QUE S’HAN DE BUSCAR 
RESPOSTES A LES CONTRADICCIONS DEL SIS¬ 
TEMA actual. Per això, avui 5 d'agost 

HEM ENTRAT DINS AQUESTA CASA ABANDO¬ 
NADA AMB L'OBJECTIU DE CONVERTIR-LA 
EN UNA VIVENDA, EN UN CONTEXT ON 
AQUESTA HA ESDEVINGUT UN PRIVILEGI, NO 
PER LA SEVA ESCASSETAT SINÓ PERQUÈ S’HA 
CONVERTIT EN UN PRODUCTE DE L’ESPE¬ 
CULACIÓ. L'especulació immobiliària 
NO TAN SOLS ÉS RESPONSABLE DE LA DIFI¬ 
CULTAT D'ACCEDIR A UN DRET TANT BÀSIC 
COM ÉS LA VIVENDA SINÓ QUE CONTRI- 
BUEIX A AUGMENTAR LA FALTA DE SEVEIS 
SOCIALS -JA QUE PRIORITZA LA CONSTRUC¬ 
CIÓ D’HABITATGE- I PROVOCA LA DESTRUC¬ 
CIÓ DE LA NATURA / L’ALTERACIÓ DE L’ES¬ 
PAI URBÀ AMB LES CONSEQÜÈNCIES QUE 
AIXÒ COMPORTA: PROBLEMES DE SALUT, DE 
DES ESTR U CTURACIÓ SOCIAL, ETC... LES 
CASES NO SÓN PER ESPECULAR SINÓ PER 
HABITAR. ” 


‘Chiken Run: Evasión en la Granja”, de Nick Park i Peter Lord 


Un cop més la productora Animació A, ens deleita amb una curiosa revisió 
del clàssic film presidiari “La Gran Evasión”, on Steve McQuin és substi- 
tuit per una gallina audaç que lluny de l’individualisme èpic propi d'aquests 
films intenta salvar les seves companyes de corral d’una granjera que sem¬ 
bla sortida de les pròpies files de la Gestapo. Contra l’explotació animal: 
gallines del món uniu-vos! 



Globalitzem 

les 

resistències! 


CONTRA EL 
FMI I EL BM? 

Un manifest il·lustrat de la 
campanya Praga 2000 

Manifest il·lustrat de la campanya Praga-2000, del Col·lectiu Abriendo Breclia, lOOpts 


Arrel de la cimera que el FMI (Fons Monetari Internacional) i el BM (Banc Mundial) celebraran 
a Praga a finals de setembre, s’ha iniciat una àmplia campanya impulsada a Catalunya pel Movi¬ 
ment de Resistència Global; en aquest marc, el Col·lectiu Abriendo Brecha ha elaborat un material 
didàctic sobre el paper del FMI i el BM en el capitalisme actual, sobre alguns dels impactes de 
les polítiques d’ambdues institucions i sobre la possibilitat de construir alternatives a tot això. Es 
tracta del primer treball d’Abriendo Brecha, col·lectiu que basa la seva feina en la difusió de 
materials populars, intentant “obrir escletxes en el mur del silenci i la confusió, ajudant a tren¬ 
car-lo. ” Estan oberts a propostes i col·laboracions amb aquells que lluiten contra el capitalisme 
des de la cooperació, la solidaritat, l’ajuda mútua, la igualtat, la llibertat i la diversitat. 

Aturada massiva del petit comerç 

Els grans mitians de comunicació tracten de treure importància a la mobilització. 


Sants.- La nova llei d’horaris 
comercials que el govern del PP 
està tractant d'aprovar al Congrés 
està trobant l'oposició de la gran 
majoria del comerç familiar. 
Aquesta llei que permetria l'ober¬ 
tura dels establiments comercials 
fins a les dotze de la nit, caps de 
setmana i festius inclosos es pre¬ 
sentada com una avantatge cap al 
consumidor, que podria tenir més 
"llibertat” a l'hora de realitzar les 
seves compres; però en realitat 
les grans beneficiades serien les 
grans superfícies i les cadenes 
d'establiments, ja que recolzant- 
se amb l'actual desregulació 
laboral i els baixos salaris del 
sector podrien mantenir obertes 
moltes més hores, fent d'aquesta 
manera una competència des¬ 
lleial a les petites botigues, la 
majoria dels cops negocis fami¬ 
liars amb un o cap persona con¬ 
tractada. Per tot l'augment horari 
recauria sobre una mateixa famí¬ 
lia que es veuria obligada a treba¬ 


llar tots els dies fins a mitjanit, i a 
obrir dissabtes i diumenges per 
tal de no perdre clientela, i per 
tant destrossant qualsevol possi¬ 
bilitat o de mantenir obert el 
negoci o de fer una vida normal 
al marge de la feina. Tota aquesta 
situació és denunciada per la por- 
tantveu de les botigues de Badal, 
que subratlla l'èxit de la vaga de 
comerços que es va produir el 
passat juliol, i que tot i nomès ser 
d'un quart d'hora va resultar 
impresionant caminar pels 
carrers del barri i trobar-se pràc¬ 
ticament totes les botigues tanca¬ 
des, i els seus responsables al 
carrer repartint octavetes i 
donant informació; també es va 
poder veure a molts aparadors un 
cartell amb el lema: "Un govern 
PrePotent vol tancar aquest 
comerç" i denunciant aquest nou 
projecte de llei. Altres botigues 
critiquen l'actitud de la Cambra 
de Comerç, que es va limitar a fer 
rodes de premsa, però en cap 


moment va fer cap esforç d'acos- 
tar-se als barris per tal de donar 
informació o extendre la movilit- 
zació, que va assolir graus d'es- 
ponteneïtat molt grans. 

Per altra banda, els mitjans de 
comunicació van intentar treure 
pes a la vaga, com per exemple el 
diari El Periódico, que titulava la 
seva notícia així; "La vaga del 
comerç fracassa al centre i a les 
zones turístiques", deixant per la 
lletra petita el massiu seguiment 
als barris. Segons va denunciar el 
setmanari El Triangle, aquest 
enfoc podria estar relacionat amb 
la mil·lionària campanya publi¬ 
citària que l'empresa Carrefour 
(multinacional de distribució que 
al nostre país és pràcticament 
monopolista) va invertir als prin¬ 
cipals mitjans d'informació per 
aquelles dates. De moment la 
lluita no s'atura i el proper 15 de 
setembre hi ha convocades noves 
mobilitzacions. 


Praga 2000 : 

La globalització com ens afecta? 
Com ens resistim? 


Acte polític 
per l'onze 
de setembre 


El Casal Independentista de 
Sants “Jaume Compte” va aple¬ 
gar 125 persones el diumenge 10 
de setembre a la plaça Màlaga, en 
un acte polític sobre la construc¬ 
ció des de Sants de la llibertat 
dels Països Catalans. Aquest ha 
estat un acte emmarcat dins la 
celebració de l’onze de setembre 
al barri de Sants. Als diferents 
parlaments es va felicitar el Casal 
pels seus 10 d’història i van 
intervenir els membres dels dife¬ 
rents col·lectius: Ramon Bar de 
la Coordinadora d’Associacions 
per la Llengua, Joan Parés de la 
campanya “Jo també em plan¬ 
to”, del col·lectiu juvenil Mau- 
lets, una noia del Centre Social 
Autogestionat Can Vies, del 
Comitè de Solidaritat amb el pres 
polític vallesà Benjamí Ramos, i 
del propi Casal. També es va 
comptar amb la presència d’un 
membre del col·lectiu d’allibera¬ 
ment nacional bretó ENGAM. La 
celebració d’aquesta activitat 
respon a un esforç per part dels 
col·lectius independentistes de 
fer ressò al barri del conjunt de 
lluites que amb motiu de la diada 
es porten a terme per l’allibera¬ 
ment dels Països Catalans. 


Donar espai dins les festes alternatives de Sants 
a conèixer i informar sobre diferents mostres i 
casos de resistència a la globalització econòmi¬ 
ca (vídeos sobre Seattle i Praga-2000, exposi¬ 
ció), s' emmarca dins la necessitat de trencar 
les "distàncies" entre la nostra vida quotidiana i 
les decisions que prenen institucions com l'F- 
MI (Fons Monetari Internacional), el BM 
(Banc Mundial) i l'OMC (l'Organització Mun¬ 
dial del Comerç), i que causen greus impactes, 
tant medioambientals com socials, a tot el pla¬ 
neta. La creació d'aquestes institucions es va 
decidir al Bretton Woods, el 1944. i la seva 
actuació ha permès assentar les bases de la pro¬ 
gressiva globalització de l'economia, que s'ac¬ 
celera a partir d'aquest moment, i es reforça 
després de la crisis dels anys 70. El capitalisme 
necessitava una reestructuració per tal de poder 
seguir acumulant, de manera que es produeix 
un canvi d'orientació de les polítiques econò¬ 
miques, donant lloc a les anomenades "políti¬ 
ques neoliberals". En aquest canvi d'orientació 
juguen un paper fonamental l'FMI, el BM i el 
GATT (reconvertit en l'OMC al 1995). L'FMI a 
través dels Plans d'Ajust Estructural, que obli¬ 
guen als països de la perifèria a devaluar les 
seves monedes (la qual cosa abarateix més la 
força de treball, que serà explotada per les 
grans multinacionals, que desplacen les seves, 
indústries cap a aquests països amb la finalitat 
d'abaratir els costos de producció). El BM té 


com a missió finançar la creació d'infraestruc- 
tures (de transport, hidràuliques i energètiques) 
perquè determinades àrees de la perifèria 
acompleixin el seu nou paper de producció 
industrial pel mercat. I el GATT, a partir de la 
firma de la ronda d'Uruguai, va aixecant pro¬ 
gressivament les restriccions estatals a l'expan¬ 
sió del lliure mercat en tots els àmbits. 

Es a dir, a través d'aquestes institucions, el 
capital transnacional productiu, i sobretot el 
financer especulatiu, operen gairebé sense res¬ 
triccions en tot el planeta, d'acord amb les 
seves necessitats d'acumulació i benefici. 
Aquestes institucions s'estan convertint, doncs, 
en autèntics governs a l'ombra. En aquest con¬ 
text, el paper de l'Estat es reestructura i es 
supedita a les lògiques del capital (les lògiques 
del mercat, la competitivitat i el benefici). 
Paral·lelament, va perdent legitimitat, com 
indiquen les altes xifres d'abstencionisme elec¬ 
toral (a les últimes eleccions generals a l'Estat 
espanyol l'abstenció va ser d'un 30%, i a les 
darreres municipals va arribar al 50%). 
L'impacte de la globalització econòmica: 

Les conseqüències que tenen les polítiques 
d'institucions com el BM, l'FMI, l'OMC, l'OC- 
DE, el G-7 són devastadores. Per una banda, 
l'actual model econòmic xoca amb uns límits 
naturals. Es evident que no és viable un creixe¬ 
ment continu en un sistema finit com és la bios- 
fera. Però ens trobem davant d'un model pro¬ 


ductiu que requereix una necessitat creixent 
d'energia. El 80% de la què es consumeix prové 
de combustibles fòssils no renovables (carbó, 
gas natural i petroli), que aviat s'esgotaran (hi 
ha reserves de petroli per 45 anys), amb totes 
les tensions i conflictes que això pot generar. A 
més, l'ús d'aquests combustibles provoca l'e¬ 
fecte hivernacle, l'increment de la pluja àcida, 
proliferació de residus radioactius, contamina¬ 
ció... A tot això cal afegir una progressiva des¬ 
regulació ambiental , sobretot als països de la 
perifèria, per tal de fer més "competitives" les 
seves economies. A nivell social, el capitalis¬ 
me global suposa l'extensió de la pobresa i la 
desigualtat entre rics i pobres. A la perifèria, 
uns 1500 milions de persones, (el 70%, dones) 
es troben en la pobresa i exclusió més absolutes 
(d'acord amb el BM). Les poblacions urbanes 
pateixen els Programes d'Ajust Estructural, 
mentre les poblacions rurals veuen desarticula¬ 
des les seves estructures socials, tradicions i 
formes de producció i consum. Això es pro¬ 
dueix com a resultat de l'expansió del domini 
de l'Agrobussiness al camp i de la penetració 
de productes transnacionals. 

Mentrestant, als països del centre, les conques¬ 
tes socials i laborals assolides després de més 
de 150 anys de lluita del moviment obrer i de 
diferents moviments socials, són desmantella¬ 
des a través de la desregulació del mercat de 
treball, i de la desaparició de la protecció social 

Contra-Infos 


que oferia l'Estat del benestar. 
Creixen, doncs, l'atur i, en con¬ 
cret, la precarietat i l'exclusió 
social. A la vegada, béns i serveis 
públics es privatitzen (vivenda, 
sanitat, transport, educació...), 
que passen a dependre de la lògica 
del mercat i del benefici privat. 
De tot això se'n deriva una forta 
desintegració de la societat, que es 
tradueix en una creixent conflicti- 
vitat social , tant dins la perifèria 
com en el centre. Aquest darrer 
aixeca fortaleses per evitar l'arri¬ 
bada de fluxes migratoris, derivats 
de la devastació ecològica (defo- 
restació, erosió, sèquia...), pobre¬ 
sa, i fam, entre d'altres. Un exem¬ 
ple d'aquesta conflictivitat social 
és l’increment de les activitats que 
anomenen "delictives" (al barri de 
Sants en trobem un exemple clar 
amb els conflictes recents de Can 
Tunis). D'altra banda, també estan 
guanyant força els moviments 
socials crítics. Tot això provoca la 
necessitat d'accentuar els aparells 
de l'estat de caràcter repressiu 
(exèrcit i policia), mentre prolife¬ 
ren les institucions per a la reclu¬ 
sió (presons, manicomis...). O 
sigui, que la reducció de despeses 
socials es deriva en un increment 
de gastos policials i penals. 

La nostra resistència serà 

tant global com el capital 

Amb l'inici del mil·leni, ens tro¬ 
bem amb canvis profunds, no 
només en la forma que adopta el 
capitalisme, sinó també en les 
noves dinàmiques que es configu¬ 
ren en els procesos de resistència i 
transformació. Des de finals dels 
anys 80, les lluites contra els 
impactes del capitalisme global, 
abans en gran mesura disperses, 
s'estan aglutinant a poc a poc, 
reforçant-se les unes a les altres, a 
l’actuar coordinadament contra un 
enemic comú. Al 1987, les activi¬ 
tats de contestació a l'Assemblea 
General de l'FMI i el BM a Berlín 
van permetre aglutinar a diferents 
moviments d'oposició a les políti¬ 
ques d'aquestes institucions finan¬ 
ceres supraestatals, i van possibi¬ 
litar una primera posada en comú 
de reflexió crítica. Des d'alesho¬ 
res, la majoria de trobades de l'F- 
MI, BM, OMC, G-7... no han 
pogut transcórrer amb normalitat. 
Un pas endavant en l'organització 
de trobades es va produir a Mèxic. 
Des de Chiapas, l'EZLN, va pro¬ 
posar l'estiu de 1996, celebrar el 
ler Encuentro por la humanidad y 
contra el neoliberalismo. Aquest 
encontre i el segon, que es va fer a 
l'estat espanyol fa quatre anys, 
van accelerar els procesos de con¬ 
fluència a escala internacional i 
van permetre organitzar la convo¬ 
catòria a principis de 1998 a Gine¬ 


bra, de l'anomenada Acció Global 
dels Pobles (AGP) contra el lliure 
comerç. 

Un punt d'inflexió va ser Seattle, 
on el 30 de novembre de 1999 va 
tenir lloc una important activitat 
de contestació a la cimera de 
l'OMC, l'anomenada Ronda del 
Mil·leni. Aquesta resposta de 
rebuig va tenir una dimensió glo¬ 
bal, produïnt-se diverses accions i 
mobilitzacions a molts països , 
destacant la realitzada per Re- 
claim the Streets a Londres. 
Davant d'això, per primer cop en 
molts anys, les estructures de 
poder econòmic estàn consterna¬ 
des i fan una crida als estats per 
actuar contra les persones, grups i 
organitzacions que posen en qües¬ 
tió els processos de globalització. 
Creix la preocupació per la "glo- 
balfòbia". Degut a la propera 
cimera anual del BM i l'FMI a 
Praga a finals d'aquest mes de 
setembre, s'estan preparant 11.000 
policies (Scotland Yard i l'FBI ja 
hi han enviat els seus efectius a 
Praga). 

Neix la campanya 

MRG- Praga-2000 

Milers de banquers, economistes, 
i inversors de tot el món aniran 
entre els dies 26 i 28 de setembre a 
Praga per participar en el 55è 
encontre anual del BM i l'FMI., on 
es proposarà un esquema de libe¬ 
ralització més completa de l'eco¬ 
nomia mundial. 

A Catalunya, un conjunt de perso¬ 
nes i col·lectius, agrupats sota el 
nom de l'MRG (Moviment de 
Resistència Global) van iniciar un 
procés de trobada de cara a desen¬ 
volupar de forma coordinada un 
treball de sensibilització i acció al 
voltant de les conseqüències del 
procés de globalització. Ara, de 
cara a la propera cimera del BM i 
l'FMI, està coordinant algunes 
accions de protesta al territori de 
Catalunya i organitzant desplaça¬ 
ments a Praga. 

L' MRG convoca a totes aquelles 
persones crítiques amb la globalit¬ 
zació a la mani-festa que porta 
com a lema: "contra la globalitza¬ 
ció del capital, globalitzem les 
resistències". La mani-festa sor¬ 
tirà dels jardinets de Gràcia a les 
18h. el dia 23 de setembre. També 
s'estàn preparant accions a diver¬ 
sos barris de Barcelona i a altres 
ciutats i poblacions de Catalunya 
coincidint amb el dia de l'inici de 
la cimera (26 de setembre). 

*Sl ALGÚ VOL REBRE MÉS INFORMACIÓ POT SUBSCRIURE’S 
A LES SEGÜENTS LLISTES DE DISTRIBUCIÓ A INTERNET: 
-GLOBAL LDIST.CT.UPC.ES (LLISTA CATALANA) 
-PRAGA2000 EGROUPS.COM (LLISTA ESTATAL) 

-ANTIMF EGROUPS.COM (LLISTA INTERNACIONAL) 

O CONSULTAR LES PÀGINES WEB: 

- pangea.org/mrg (MRG-Praga 2000, Catalunya) 
-nodo50.Org/praga2000 (MRG-Praga 2000 Madrid) 
-pagina.de/arcuarcu (MRG-praga 2000 Asturias) 
-INPEG.ECN.EZ (INPEG,CHÈQUIA) 


INFORMACIONS BREUS _ 

Desallotjament de l’Hostal del Sol 

Tarragona.- A les set del matí del 3 d’agost la policia es va presentar 
al Centre Social Hostal del Sol de Tarragona i després de rebentar la 
porta amb una radial, es va endur les dues persones que es trobaven 
dormint en aquells moments. Van ser conduïdes a comissaria, on des¬ 
prés de declarar van ser posades en llibertat amb càrrecs. Cal destacar 
que cap membre de l’Assemblea d’Okupes de Tarragona havia estat 
assabentat que aquell dia s’hagués d’efectuar el desallotjament. Aque¬ 
lla mateixa nit es va fer una assemblea popular enmig del carrer que va 
acabar amb una manifestació que va aplegar unes noranta persones 
pels carrers de la ciutat, i que va finalitzar al CSO. Ef dia 5 es va fer una 
altra manifestació en senyal de protesta. Contra-Infos 8/8/00 

Desallotjament a traició de Les Tines 

Girona.- El Centre Social Autogestionat Les Tines fou desallotjat sen¬ 
se previ avís el 23 d’agost, sense esperar el resultat del recurs que 
havien interposat els i les okupants. A les set del matí els antiavalots 
dels Mossos d’Esquadra van tirar avall la porta d’entrada i van proce¬ 
dir a treure els objectes que hi havia. Ràpidament van arribar membres 
del centre social que havien estat avisats per veïns i veïnes, i les forces 
de seguretat van fer-los fora de manera violenta. Es van produir noves 
càrregues, i fins a set persones van haver de ser ateses mèdicament per 
contusions. Després que la casa fos derruïda, les persones ferides van 
anar a denunciar els mossos per agressions. Aquella mateixa nit, un 
dels denunciants fou detingut i acusat d’agressió a l’autoritat, ja que un 
dels policies s’havia trencat el braç, tot i que després va dir que se l’ha¬ 
via dislocat. A les dues de la matinada una cinquantena de persones es 
va manifestar davant la comissaria, i van reprendre la mobilització a 
les 6,30h del matí, fins aconseguir la llibertat del detingut, al que 
demanen entre dos i quatre anys de presó i l’obligació de presentar-se a 
jutjats cada quinze dies. 

Després del desallotjament han prosseguit els actes de protesta: el dis¬ 
sabte 26 va haver-hi un sopar popular i la projecció d’una pel·lícula. I 
el dia 28 es va fer una manifestació. Contra-Infos 29/8/00 

Condemnat un militant ecologista 
de Mataró a 2 anys de presó 

Mataró/El Maresme.- Pere Boix i Sala, membre del col·lectiu ecolo¬ 
gista Coordinadora de Defensa de la Serra Marina, ha estat condemnat 
a dos anys de presó per la jutgessa M a del Mar Guillén Socías, per un 
pressumpte delicte d’amenaces. Els fets es remunten al juny del 99, 
quan la policia el va acusar d’haver enviat uns anònims on s’amenaça¬ 
va diverses empreses i persones de Mataró, amb l’excusa que dues d’a¬ 
questes empreses eren ETT, i que Pere Boix havia participat en algunes 
concentracions contra el treball temporal. Va començar així un llarg 
procés kafkià, on les principals proves de l’acusació no s’aguantaven 
per enlloc, com les ‘‘capacitats de dibuixant" de l’acusat, la seva perti¬ 
nença a col·lectius d’esquerres i independentistes, o el fet que la seva 
feina de carter li donés “facilidad comisiva ” per enviar cartes, mentre 
que s’obviava el peritatge cal·ligràfic o que els insults dels anònims 
fossin de caràcter feixista. Des de CODESEMA es va iniciar una cam¬ 
panya que va comptar amb el suport de gran part del teixit associatiu de 
la comarca. Contra-Infos 5/9/00 


El feixisme torna a assassinar 

Sant Andreu de la Barca/Baix Llobregat.- El feixisme va tornar ha 
mostrar la seva cara més amarga i cruel el dissabte 22 de juliol, quan un 
grup d’individus van propinar una pallissa al ciutadà marroquí Omar 
Amhandi fins a matar-lo. A pesar que per part de la policia es va intentar 
qualificar el fet de “cas aïllat” i de posar en dubte el “mòbil racista”, el 
fet de que els detinguts sortissin dels jutjats fent lautacions feixistes, 
que portessin tatuades esvàstiques i àguiles franquistes, i que un dels 
acusats, Jordi Pelàez, ja hagués protagonitzat anteriorment incidents 
racistes van tirar per terra la versió oficial i van deixar clar que el que 
havia passat era un crim del feixisme. L’endemà, diumenge 23 un cen¬ 
tenar de persones es van manifestar eh protesta d’aquest assassinat, i 
van haver de patir Tassetjament i les provocacions d’un grup d’skins- 
nazis que reclamaven la llibertat dels assassins. 

Contra-Infos 25/7/00 


CONTRA-INFOS zitzania@sindominio. 






Activitats del Moviment de Resistència Global - Praga 2000 


Cinema 


Correllengua 2000 a Sants 


Manifestacions 


El Corazón del Sapo 


LA COSTA 


Al anochecer 
hay luna de hiel. 

Al anochecer, la luna. 
La costa està 
tan lejos tan cerca. 

La costa està tan lejos. 
Luna llena y calma. 

Desde Tarifa 
vemos los barcos 
vemos los cuerpos, 
la vida, los fardos. 
Luna llena y calma. 
Luna de peces y de sal. 
La pantera escucha: 
"hay dos caminos 
que se cruzan", 
y tú racista no sabes 
ni caminar. 

La pantera escucha a 
los que entre dos aguas 
luchan en un estrecho 
sàdico y mortal. 
Hombres, mujeres, 
sueiïos que buscan salida 
entre las olas 
de confusión del mar. 

El Ejido un boomerang, 
el racismo un boomerang. 
Poder borrar 
todas las fronteras 
de los mapas 
de nuestras cabezas. 


Dijous 14 setembre 22h. Passi de la pel -lícula Farenheit451, A la rampa de Cotxeres 

de F. Truffaut. Org: MRG de Sants 

16 i 17 setembre, tot el dia. Jornades de Desobediència Civil Casa de la Solidaritat 

23 setembre 18h. Mani-festa Jardinets de Gràcia 

Contra la globalització econòmica, globalitzem les resistències! 
26 setembre 18,30h. Bicicletada-cercavila antiglobalització Plaça de Sants 

Org: MRG de Sants 

30 setembre 14h. Dinar popular Plaça Catalunya 

Rebuda dels supervivents de Praga. 


Dissabte 16 de setembre Passi de videos 

18,30h. Zeta, 21h.Trainsppoting 


Casal Independentista 
Org: Maulets 


Dissabte 30 setembre 19h 


Cercavila Plaça del Mal Nom (o pl. Espanya) 

(a la pl. Màíaga hi haurà castells, diables, timbalers...) 


Diumenge 17 setembre 16,30h 
Dimarts 26 de setembre Matí 


Manifestació antitaurina Monument a Colón (Rambles) 
Judici als okupants del Cine Jutjats de Barcelona 
Concentració de suport al davant. 


adreces 


Hamsa, c/Miquel Bleach 15 
Can Vies, c/Jocs Florals 42 
CS de Sants, c/Olzinelles 30 
Casal Indepe, c/Demòstenes 9 
Espai Obert, c/Blasco de Garay 2 
Amics de la Bici, c/Demòstenes 


Octaveta realitzada per la Plataforma Cívica. 

